Ego Johannes de Blanosco, dominus Ussellarum, miles, notum facio universis presentes litteras inspecturis, quod ego recepi et habui in pecunia numerata a reverendo in Christo patre domino Yvone, miseratione divina abbate ecclesie Cluniacensis, per manum religiosi viri Hugonis, abbatis monasterii Sancti Benigni Dyvionensis, nonaginta libras Turonensis monete ratione compositionis facte inter me, ex una parte, et dictum dominum abbatem et conventum ecclesie Cluniacensis, ex altera. Item viginti libras Viennenses, pro Gaufrido, preposito Ussellarum; et de dicta pecunia me teneo et habeo plene pro pagato penitus et contento. In cujus rei testimonium presentibus litteris sigillum meum duxi apponendum. Datum die sabbati post festum beati Luce euvangeliste, anno Domini Mº CCº septuagesimo octavo, mense octobri.